Zrin wussan, ul n Tezgertirga yettnaɣ d wallaɣ-is tezza tassa-s fell-as ula d lɛehd yellan ger-asen tcuk deg-s aladɣa imi d-yusa ɣer tmurt bla mateẓra. Mastinas d Tezgertirga mlalen-d i tikkelt taneggarut ɣer yilel d wina i d-ttiɛad aneggaru i yellan ger-asen. Seg wassen i as-dyules ayen yellan teggul d lmuḥal ad tuɣal ɣur-s ad tettu ayen iɛeddan ɣas akken Mastinas yettḥellil deg-s yeḍleb smaḥ acu kan nettat teṭṭef deg wawal-is, tettuqennaɛ belli llan kra n yemdanen nezmer ad ten-nesɛu kan deg wulawen mačči di tudert n yal ass.